cyanic-selkie/wikianc huggingface dataset:
Hiragana
D'Hiragana, op Japanesch 平仮名, sinn eng japanesch Silbeschrëft, nieft Kanji, Romaji a Katakana eng vun deene véier Schrëfte vun der japanescher Sprooch. Jiddwer Hiragana steet entweeder fir e Vokal oder Konsonant mat follgendem Vokal, mat der Ausnam vum Zeechen ん, dat een Nasallaut representéiert.
Tabell vun allen Hiragana-Silben
D'Schreiwung てぃ fir ti (am Géigesaz zu ち chi) kënnt beim Schreiwe vu Firemwierder a Katakana (ティ) dacks vir, mais bei den Hiragana nëmmen an Ausnamefäll.
Hiragana am Unicode
Am Unicode sinn d'Hiragana tëscht U+3040 an U+309F gesat:
Um Spaweck
Kana (skriftsystem)
Tralling
Den Tralling an der norwegescher Vollekmusek entsprécht dem schotteschen oder ireschen Diddling, dem Vokaliséiere vun enger Danzmelodie.
An Norwegen ass et keen Ersatz fir e Museksinstrument, wéi der Hardingfele, mä den Tralling gëtt gebraucht fir den Toun vum Instrument ze begleeden.
Aquila
D'Wuert Aquila steet fir:
Astronomesch Medailen a Präisser
Medailen a Präisser
Déi däitsch Astronomesch Gesellschaft vergëtt follgend Präisser:
Aner Präisser
Bei dëse Präisser sinn ausser Astronomie an Astrophysik och aner wëssenschaftlech Gebidder mat abezunn:
Chouer (Kierch)
An der sakraler Architektur bezeechnet de Chouer, den Altorraum an de Kierchen, dee fréier fir dem Klerus oder der Uerdensgemeinschaft hiert Stonnegebiet reservéiert war.
Am Ufank war de Chouer, sou wéi säin Numm et seet, d'Plaz nieft dem Altor fir d'Sänger vun de liturgesche Lidder.
Schëld A, 1a
D'Schëld A, 1a ass e Verkéierswarnschëld aus dem Lëtzebuerger Code de la route, dat eng geféierlech Kéier ukënnegt.
Originaltext aus dem Code de la route:
1. Virage dangereux - Le signal A,1a indique l'approche d'un virage dangereux à gauche ou à droite..
Maginot-Linn
Maginot-Linn (fr. Ligne Maginot) ass d'Bezeechnung vun engem militäresche Verdeedegungssystem, dee Frankräich an den 1920er an an den 1930er Jore laanscht seng ëstlech Grenze mat der Belsch, Lëtzebuerg, Däitschland an Italie gebaut huet. Dës Verdeedegungslinn gouf nom André Maginot (1877-1932) genannt, e franséische Politiker, dee vun 1929 u Krichsminister war. Se besteet aus iwwer 14.000 Festungswierker (Ouvrage), Kasematten a Blockhaiser.
Den Numm Maginot-Linn bezeechent mol dee ganze Verdeedegungssystem, mol nëmme säin nërdlechen Deel laanscht d'Belsch, Lëtzebuerg an Däitschland. De südlechen Deel laanscht Italie gëtt Alpin Linn genannt (fr. Ligne alpine). Dat däitscht Géigestéck zur Maginot-Linn ass d'Siegfried-Linn.
Kaffaljidhm (Stär)
De Kaffaljidhm (Kaffaljidhmah, Al Kaff Al Jidmah) ass de Stär γ Ceti (Gamma Ceti). De Kaffaljidhm gehéiert zu der Spektralklass A2 huet eng visuell Magnitude vu +2,7 mag. E läit op enger Distanz vun 82 Liichtjoer vun eiser Äerd ewech (Hipparcos Datebank).
Koordinaten (Equinoxe J2000.0)
Canton de Tôtes
De Canton de Tôtes ass eng fréier franséisch administrativ Andeelung am Arrondissement Dieppe, am Departement Seine-Maritime an der Regioun Normandie.
Canton de Montsalvy
De Canton de Montsalvy ass eng fréier franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Association générale des étudiants luxembourgeois
1919 huet d'ASSOSS zesumme mam Kathouleschen Akademikerveräin (AV) d'UNEL gegrënnt, fir gemeinsam déi lëtzebuergesch Studenten am europäeschen Daachverband CIE vertrieden ze kënnen. 1933 koum et awer schonn zu sou grousse politesche Streidereien datt d'ASSOSS nees aus der UNEL ausgetratt ass.
Original Equipment Manufacturer
Ënner Original Equipment Manufacturer ofgekierzt OEM, versteet ee materiell oder immateriell Produkter, déi vun engem Fabrikant hiergestallt ginn, déi awer net selwer vun him an den Handel bruecht ginn. Dat ass de Fall fir vill Kategorie vu Wueren, Hardware (materiell Objeten) oder Software (Programmer). An der Informatik gëtt den OEM-Begrëff dofir vill gebraucht.
Software
Méi dacks nach fënnt een de Begrëff OEM bei der Computer-Software erëm.
Microsoft z. B. verkeeft vereinfacht Versioune vu senger Software un Hardware-Produzenten, déi si dann installéiert mam Computer verkafen, oder och heiansdo sonner un hir Cliente weiderginn, an zwar zu méi bëllege Präisser, wéi wann e se géif am Handel vu Microsoft bezéien.
Och wann theoreetesch déi Software nëmmen a Verbindung mat dem betreffende Computer benotzt däerf ginn, fënnt een trotzdeem am Handel bëlleg OEM-Versioune vu Microsoft-Programmer (oder aneren), deenen hir Originnen ongewëss an hir rechtméisseg Zouloossung ëmstridden ass.
Uniform Resource Locator
Als Uniform Resource Locator (kuerz URL) bezeechent een eng Ënneraart vun Uniform Resource Identifieren (URIs), déi op engem Adressschema baséieren.
Felix Weil
De Felix José Weil, gebuer den 8. Februar 1898 zu Buenos Aires, a gestuerwen den 18. September 1975 zu Dover am US-Staat Delaware, war en däitsch-argentinesche Sponsor mat jiddeschen Originnen.
Säi Papp war de räiche Fruucht-Grossist Hermann Weil.
Eng Stëftung vum Felix Weil huet et vun Ufank u méiglech gemaach, datt d'Frankfurter Schoul sech konnt entwéckelen.
Kokuji
Kokuji, op Japanesch 国字 kokuji oder 和製漢字 wasei kanji, si Kanji, déi a Japan no de Formprinzippie vun der chineesescher Schrëft entwéckelt goufen, awer an der Reegel nëmmen am Japanesche benotz ginn. Nëmmen a seelene Fäll gouf ee Kokuji och a China iwwerholl.
Déi follgend Tabell enthält e puer Beispiller:
Schëld A, 1b
D'Schëld A, 1b ass e Verkéierswarnschëld aus dem Lëtzebuerger Code de la route, dat eng duebel Kéier oder méi geféierlech Kéieren hannereneen ukënnegt.
Originaltext aus dem Code de la route:
1. Virages dangereux - Le signal A,1b indique l'approche d'un double virage ou d'une succession de virages dangereux, dont le premier virage va respectivement à gauche et à droite.
MacOS
macOS, fréier Mac OS X an duerno OS X, ass e Markennumm fir Betribssystemer vun der Firma Apple. Déi éischt Versioun vu macOS koum den 13. September 2000 op de Maart mam Numm Mac OS X public beta.
Enger Etüd no waren um Ufank vum Joer 2010 an Europa an der Moyenne fënnef Prozent vun de Computeren, déi an den Internet gaange sinn, ënner OS X Intel gelaf. Lëtzebuerg huet dobäi, mat 10,4 %, déi éischt Plaz beluecht.
Picasso
Picasso ass e spuenesche Familljennumm, deem seng bekanntst Dréier
Automotrice AM 80 SNCB / CFL
Et goufen 140 Unitéite bestallt déi vun der SNCB vun 301 bis 440 duerchnumeréiert goufen. Zwou Automotricen aus dësem Lous hunn der CFL gehéiert, an zwar d'Automotricë mat den Nummeren 325 an 326. Bei der CFL si s'ënner dem Numm CFL 300 gefuer.
Am Ufank waren dës Automotricë bordeaux-rout ugestrach, a si waren den Emblème vun den InterCity- an den InterRegiolinnen an der Belsch zanter 1984. Zanter 1995 si s'all gro ugestrach mat enger dräieckeger gieler Nues a mat enger rout-a-bloer Sträif laanscht d'Säit.
Si hunn am Ufank nëmmen aus zwee Elementer bestane mat am Ganzen 171 Sëtzplazen. Den automateschen Ukopplungssystem huet et awer net erlaabt fir einfach Remorquë bäizekrämpen, soudatt all Kéier, wann d'Capacitéit ze kleng war, eng ganz Automotrice huet missen ugehaange ginn. Fir dëser net ganz glécklecher Situtioun aus de Féiss ze kommen, goufen dunn tëscht 1992 an 1995 d'Automotricen ëmgebaut an et koum eng Voiture tëscht d'Kappelementer dobäi, soudatt d'Capacitéit vun enger Rame op 254 Plazen eropgoung.
Zanter der Ouverture vun der Gare vum Fluchhafe Bruxelles-National am Juni 1998 lafen op där Linn haaptsächlech AM 80. Fir dëst besser ze markéieren, kruten d'Automotricë 401 a 405, déi haaptsächlech op där Streck fueren, eng blo-rout Opschrëft Brussels Airport Express.
Dynamit fir d'Dynastie
Dynamit fir d'Dynastie ass den 2. Album aus der Superjhemp-Serie vum Roger Leiner a Lucien Czuga deen am November 1989 erauskoum.
Ëm wat geet et ?
De Band fänkt u mat engem Fliger deen um Findel lant an aus deem eng mysteriéis Persoun erausklëmmt. D'Persoun huet eng nach méi mysteriéis Wallis an der Hand a wëll direkt an de Palais bei den Ierfklengherzog Prënz Luc.
Do ukomm presentéiert déi mysteriéis Persoun sech als Filip von Filoux, mécht d'Wallis op an hëlt en Dokument eraus, op deem steet, datt dem Luc säin Urgrousspapp, de Klengherzog Albert, dem Filip sengem Urgrousspapp, dem Viktor von Filoux, d'Luxusbuerger Land vermaach huet. Dat ganzt baséiert op enger Wett, wou et drëms gaangen ass, op enger Juegd deen nächste Fasan ze geroden: geréit de Viktor, da kritt hie vum Albert d'Luxusbuerger Land, geréit hien net, da bléift alles beim alen. Dem Schrëftstéck no huet de Viktor getraff an deemno wier de Filip von Filoux domat deen eenzege rechtméissegen Ierwe vum Luxusbuerger Troun.
Zeréck am 20. Joerhonnert ass dem Filip von Filoux säi Schrëftstéck verschwonnen an de Prënz Luc kann op sengem Troun bleiwen.
Kuriéises
D'Geschicht vum zweete Superjhemp-Album gräift ënner anerem d'Affär vun der Walis an d'Affär Engel Albert op. Verschiddentlech gëtt och behaapt, de Filip von Filoux géif de Grof Georg von Merenberg duerstellen.
Feneur
Feneur ass eng belsch Uertschaft a Sektioun vun der Gemeng Dalhem an der Provënz Léck. Bis zur belscher Gemengereform vun 1977 war Feneur eng eegestänneg Gemeng.
Den Numm vun der Uertschaft geet op dat laténgescht Wuert Fenoratium zeréck, dat Wisenterraine bedeit. Ëm 1250 gouf se Fenore genannt.
Feneur vedeelt sech riets a lénks laanscht den Dall vum Bolland
Geschicht
Wéini datt d'Seigneurerie vu Feneur entstanen ass, ass net genee bekannt. Et ass just gewosst datt se zum Kapitel vun der Kathedral Saint-Lambert, vu Léck gehéiert huet. Se huet sech ëm e groussen Haff entwéckelt, an deem och Geriicht gehale gouf. D'Membere vum Geriicht, 7 Schäffen an ee Mayeur goufe vum Prënzbëschof vu Léck ernannt, d'selwecht wéi de Geriichtssecretaire an de Bannpréiter. Dalhem huet eng laang Zäit d'Seigneurerie fir sech velaangt, awer déi Lécker hu se net hiergin. D'Maroie, Witfra vum Antoine Hustin huet als éischt den Titel Seigneur et Comtesse de Feneur gedroen. Vun hir koum d'Erlabnes fir déi éischt vun den dräi Millen am Dall vum Bolland ze bauen. Et war de Moulin de Laidpont, den haut nach op N°19 an der Voie des Fosses ze gesinn ass. No hiren Doud ass d'Seigneurie den 11. Februar 1545, un de Mann vun hirem eelste Kandskand gaangen, de Johann-Martin vu Saint-Remy.
1517 oder 1577 (Schrëft um Ënnerzuch net méi gutt lieserlech), gouf um haitegen N°7 an de Rue St. Vith eng Brauerei opgeriicht. Um Ënnerzuch vun der Dir steet ze liesen ''JEHAN SYMON, BRESSEUR DE LE PONT, AYANT FEMME AVEC.. ENFANTS, EN L'AN 1517 (oder 1577)''.
Canton de Bolbec
De Canton de Bolbec ass eng franséisch administrativ Andeelung am Arrondissement Le Havre, am Departement Seine-Maritime an der Regioun Normandie.
Feneur
Geschicht
1617 gouf déi zweet Millen am Dall, de Moulin de Kerweer haut Moulin Ruwet opgeriicht. D'Mille gouf komplett restauréiert, an et ass déi eenzeg vun den 3 Millen, déi an engem Zoustand ass, datt se nach wéi fréier muele kann. Déizäit ass och eng nei Institutioun d'Régence entstanen, déi den haitege Gemenge entsprécht. Hir Membere gi vun de Männer aus der Uertschaft gewielt, an huet zwéi Buergermeeschteren, déi sech haaptsächlech ëm d'Terraine vun der Gemeng bekëmmeren.
1718 gëtt déi drëtt Millen de Moulin Hossay gebaut, haut op N°89 an der Voie des Fosses.
Duerch den Traité vu Fontainebleau vu 1785, koumen déi Gemengen déi d'Hollänner 1661 kritt haten, ënner éisträichesch Herrschaft.
1795 waren d'Fransousen d'Cheffen an der Géigend, an duerch d'Afschafe vun de Rechter vum Klerus ass d'Seigneurerie definitiv verschwonnen, an et gouf eng Gemeng am haitege Sënn vum Wuert an d'Plaz gesat.
D'Leit an der Gemeng hunn zum gréissten Deel vun der Landwirtschaft gelieft, haaptsächlech vun der Produktioun vu Botter deen op Léck verkaaft gouf. E puer Mann hunn an enger klenger Duchfabréck geschafft.
Feneur huet bis 1842 zu der Par vu Saint-Remy gehéiert, zu där all d'Dierfer tëscht Saive a Visé geheiert hunn. An deem Joer gouf aus Feneur duerch e Kinneklechen Arrêté eng eege Par. D'Kierch gouf 1844 aus Zille gebaut, a wéi et bal net anescht ka sinn, dem Hellege Lambert geweit.
Am Laf vun der Zäit änneren d'Beruffer am Duerf. Ausser den 3 Mëlleren, an de Baueren, installéiere sech kleng Armurerien, a kleng Sirupsfabrécken. 1896 goufen 28 Armurerien a Platinerien zu Feneur gezielt. Géint 1925 hunn déi no an no hir Dieren zougemaach.
Bis 1948 war Feneur un d'Eisebunnsnetz ugeschloss iwwer d'Vizinalstreck Léck-Fouron-le-Comte.
Karl-Schwarzschild-Medail
D'Karl-Schwarzschild-Medail gëtt vun der Astronomescher Gesellschaft all Joer un Astronominnen oder Astronome vun héijem wëssenschaftleche Rang verginn.
D'Laureate ware bis elo:
Canton de Mayenne-Ouest
De Canton de Mayenne-Ouest ass eng fréier franséisch administrativ Andeelung am Arrondissement Mayenne, am Departement Mayenne an de Pays de la Loire.
Canton de Saint-Cernin
De Canton de Saint-Cernin ass eng fréier franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
.va
.va ass den Nationalen Top-Level-Domän vun der Vatikanstad
Châtrices
Châtrices ass eng franséisch Gemeng am Departement vun der Marne an der Regioun Grand Est.
Châtrices ass eng vun de franséische Gemengen déi keng Kierch hunn.
Meter
De Meter (v. griich.: μέτρον/métron = Mooss, -miesser) ass d'SI-Basisunitéit vun der Längt. D'Eenheetenzeeche vum Meter ass m an d'Formelzeeche vun der Längt ass l.
Aktuell Definitioun
De Meter ass definéiert als „déi Distanz, déi d'Liicht am Vakuum an enger Zäit vun 1/299.792.458 Sekonn zeréckleet“.
Al Definitiounen
Am 17. Joerhonnert gouf et déi éischt Iwwerleeungen, eng universell Längteneeenheet ze definéieren, déi onofhängeg vun engem Kierperdeel (Iel, Fouss) vun deem Herrscher wier, dee grad un der Muecht war. Den Abbé Jean Picard huet zum Beispill 1668 proposéiert, d'Längt vun engem Pendel ze huelen, deem seng hallef Period 1 Sekonn wier. De Begrëff Meter gouf fir d'éischt vum Tito Livio Burattini am Joer 1675 gebraucht.
Am Joer 1793 gouf de Meter dunn als de 40-milliounsten Deel vun der Längt vum Äerdmeridian, op deem Paräis läit, deemno op den zéngmilliounsten Deel vun der Distanz vum Pol bis zum Equator, festgeluecht. Am Joer 1795 gouf e Prototyp vun dësem Meter a Messeng, 1799 als Urmeter a Platin gegoss. Fir d'Längt vum Urmeter ze definéieren, hunn de Jean Baptiste Joseph Delambre an de Pierre Méchain tëscht 1792 a 1799 de Meridianbou tëscht Dunkerque a Barcelona vermooss. Spéider ass erausfonnt ginn, datt se sech liicht vermooss haten, de Meter deemno ëm 0,2 mm ze kuerz gerode war.
Per Gesetz gouf de Meter a Frankräich 1795 duerchgesat. Dofir goufen op ëffentleche Plazen a Stee gravéiert Linne vun engem Meter Längt opgehaangen, fir datt d'Leit kéinten nomoossen a kontrolléieren, wéi grouss dat da wier.
1889 gouf vum an der Tëschenzäit gegrënntene Bureau International des Poids et Mesures en neie Standard agefouert. Dofir gouf en Internationale Meterprototyp fabrizéiert, e Staf, dee queesch gekuckt an x-Form war, aus engem Platin-Iridiumalliage an de Proportiounen 90:10. Ee Meter gouf festgeluecht als Distanz tëscht 2 Strécher op deem Staf, bei enger Temperatur vun 0 °C. Vill Staaten op der Welt krute Kopien dovun.
Vun 1960 bis 1983 war ee Meter dat 1.650.763,73-facht vun der Wellelängt vun der Stralung am Vakuum, déi vun Atome vum Krypton-86 Nuklid beim Iwwergank vum Zoustand 5d5 zum Zoustand 2p10 ausgestraalt gëtt.
Well d'Zäit ëmmer méi prezis gemooss konnt ginn, ass d'Definitioun vum Meter un dës gebonne ginn: Zanter 1983 gëtt en als déi Distanz definéiert, déi d'Luucht am Vakuum an enger Zäit vun 1/299.792.458 Sekonn zeréckleet.
Shamoji
E Shamoji, op Japanesch 杓文字 oder しゃもじ shamoji, ass an der japanescher Kichen e flaache Läffel fir Räis.
Stéphane Gillet
De Stéphane Gillet, gebuer den 20. August 1977 an der Stad Lëtzebuerg, ass e lëtzebuergesche Foussballspiller.
Tëscht dem 11. Oktober 2000 an dem 15. November 2006 war hien 20-mol als Golkipp fir déi lëtzebuergesch Foussballnationalekipp (A-Kader) am Asaz.
Vun 1996 bis 1998 huet hie fir de Standard Léck gespillt. Duerno an der Saison 1998/1999 war hie bäi der Spora Lëtzebuerg. Vun 1999 bis 2001 war hie beim däitsche Veräin SV 07 Elversberg. Vun 2001 bis 2003 huet hie fir déi zweet Ekipp vum Paris Saint-Germain gespillt. An der Saison 2003/2004 war hie beim Schwäizer Veräin FC Wil 1900. An der Saison 2005/2006 huet hie beim englesche Veräin Chester City FC gespillt. An der Saison duerno war hien nees beim Racing FC Union Lëtzebuerg vu wou hie bei Chester City gaange war.
Zanter 2009 ass hie beim SC Stengefort ënner Vertrag.
.zw
.zw ass den Nationalen Top-Level-Domän vun Simbabwe
Aristoteles
Wärend senger Zäit huet hien déi ganz wëssenschaftlech Fuerschung beherrscht, d'Ofhandlung ë. a. iwwer Kraaft an d'Beweegung, Planzen- an Déieresystemer bestëmmt.
Hien huet ganz iwwerzeegend d'Thes vertrueden, datt d'Äerd eng Kugel wier. Dobäi huet e sech op d'Form vum Schiet beruff, dee bei enger Mounddäischtert op de Mound fält.
Seng Philosophie huet am 13. Joerhonnert d'Grondlag gebuede fir dem Thomas vun Aquin seng Léier (Thomismus).
Thin Lizzy
Thin Lizzy ass eng iresch Rockband, gegrënnt vum Sänger a Bassiste Phil Lynott. 1973 hat d'Band en Hit mat enger méi rockeger Versioun vum iresche Vollekslidd Whisky in the Jar. Hire gréissten Hit war 1976 The Boys Are Back in Town aus dem Erfollegsalbum "Jailbreak". D'Band huet sech 1983 no enger Abschiidstournee opgeléist, mee ass zënterhier erëm aktiv. 1986 ass den Lynott no Drogemëssbrauch gestuerwen. Den Numm Thin Lizzy ass eng Uspillung op Tin Lizzy, den éischten Auto deen um Fléissband produzéiert gouf.
Bei Thin Lizzy hu bekannt Gitarriste gespillt wéi:
Lëscht vun de Lokomotiven an Automotricë bei der SNCB
D'Nummeréirung vun de Lokomotiven an Automitricë bei der SNCB ass zanter dem 1. Januar 1971 no engem Zuelecode gereegelt.
Bei den Automotricë sinn et 3 Zifferen, bei de Lokomotive sinn et der 4.
Bei Lokomotiven déi virun 1971 schonn ënnerwee waren, ass och déi al Nummeréierung mat 6 Ziffere genannt.
Lokomotiven
Jiddwer Lokomotiv huet eng Nummer déi aus 4 Ziffere besteet a mat Hëllef vum entspriechende Schlëssel gëtt déi Nummer Informatiounen iwwer d'Lokomotiv.
D'Nummer 5175, zum Beispill, weist déi Maschinn als eng schwéier Diesellokomotiv (5) aus. D'1 weist datt et déi éischt Serie vun schwéieren Diesellokomotive war an d'75 datt déi Maschinn déi fënnefasiwwenzegst vun hirer Serie ass.
Tom Simpson
Den Tom Simpson, gebuer den 30. November 1937 zu Haswell (Grofschaft Durham), a gestuerwen den 13. Juli 1967 um Mont Ventoux a Frankräich, war een englesche Vëlosprofi. Hie krut vun der englescher Kinnigin een Adelstitel nodeem en 1964 Mailand - Sanremo gewonnen hat.
Lëscht vun de Lokomotiven an Automotricë bei der SNCB
Automotricen
Bei den Automotricen huet een sech bei der SNCB fir eng duerchgängeg Nummeréierung decidéiert. Dowéinst ass et, ouni d'Lëscht mat den Nummeren, schwéier eng Automotrice hirem Modell zouzeuerdenen.
Autorailen
Ganz al Autorailen stin net méi an dëser Lëscht. Kuckt dofir: Autorailen fir méi gewuer ze ginn.
Trixi Weis
D'Trixi Weis, gebuer den 3. Juni 1967 an der Stad Lëtzebuerg, ass eng lëtzebuergesch Sculptrice.
1999 gouf si um Salon vum Cercle artistique de Luxembourg mam Prix de Raville ausgezeechent.
Kairo
Kairo ass d'Haaptstad vun Egypten.
Equinoxe
Ënner Equinoxe versteet een déi béid Konstellatiounen an deenen d'Sonn all Joer wärend hirer visueller Beweegung laanscht der Ekliptik iwwer den Himmelsequator geet.
De mëttelsten Equinoxepunkt nennt een och Géigepunkt a Wopunkt.
Als Equinoxe bezeechnet een och:
An deene Bedeitunge spillt de Begrëff vun der Equinoxe eng wichteg Roll bei der Definitioun vun astronomesche Koordinatesystemer, déi de verännerleche Fréijoerspunkt als Koordinaten-Nullpunkt gebrauchen.
Well en op laang Zäit seng Positioun verännert, gëtt en als Equinoxe vum Datum oder als Standardequinoxe mat engem Zäitbezuch notéiert.
Fréijoersequinoxe
No dem Gregorianesche Kalenner fält d'Fréijoersequinoxe an der mëtteleuropäescher Zäitzon am 21. Joerhonnert op den 19., 20. oder 21. Mäerz, ofhängeg vun der Lag vum Joer zum nächste Schaltjoer.
Fir vill Naturvëlker war an ass d'Fréijoersequinoxe eent vun den zentrale Fester vum Joer.
Hierschtequinoxe
No dem Gregorianesche Kalenner fält d'Hierschtequinoxe an der mëtteleuropäescher Zäitzon am 21. Joerhonnert op den 22. oder 23. September, ofhängeg vun der Lag vum Joer zum nächste Schaltjoer.
Phil Lynott
De Philip Parris Lynott gebuer den 20. August 1949 zu Birmingham, England; a gestuerwen de 4. Januar 1986 zu Salisbury, England war Bassist a Sänger an der éischter irescher Rockband déi international bekannt gouf.
Hien huet ëm 1969 zu Dublin d'Rockband Thin Lizzy gegrënnt. Säi Papp war Brasilianer a seng Mam Irin. 1980 huet de Phil Lynott eng Solocarrière gestart an huet nach am selwechte Joer d'Caroline, d'Duechter vum brittesche Comedian Leslie Crowther, bestuet. Zur Gebuert vu senger Duechter huet de Phil d'Lidd Sarah geschriwwen, dat en Hit gouf, genee sou wéi 1982 Yellow Pearl.
De Phil Lynott, a senge leschte Jore staark drogenofhängeg, ass 1986 am Alter vun nëmme 36 Joer un enger Iwwerdosis Heroin an der Infirmerie vu Salisbury an England gestuerwen. Säi Graf ass zu Dublin.
Hubble-Typ
D'Hubble-Sequenz, e morphologescht Uerdnungschema fir Galaxien, gouf am Joer 1936 vum Astronom Edwin Hubble entwéckelt.
An dësem Schema (och Stëmmforchettsdiagramm) stinn E0 bis E7 fir eng Elliptesch Galaxis mat zouhuelender Ofplattung, Sa bis Sc fir eng Spiralgalaxis , SBa bis SBc fir eng Balkespiralgalaxis an Ir fir eng irregulär Galaxis. S0 an SB0 sinn d'Iwwergangstyppe vun der lënsefërmeger (oder lentikulärer) Galaxis.
Den Hubble huet an dëser Duerstellung eng méiglech Entwécklungssequenz fir Galaxië gesinn. D'Fuerschunge vun de leschte Joren hunn awer gewisen, datt d'Galaxienentwécklung wäitaus méi komplex ass a sech net duerch eng einfach Sequenz duerstelle léisst. Trotzdeem gëtt ëmmer nach, eigentlech onkorrekt, elliptesch Galaxien als fréi Galaxien am Géigesaz zu de spéide Spiralgalaxien, bezeechent. Dem Hubble seng morphologesch Andeelunge vun de Galaxië ginn haut nach gebraucht.
FC Tricolore Gaasperech
Den FC Tricolore Gaasperech-Millewee ass e lëtzebuergesche Foussballsveräin vu Lëtzebuerg-Gaasperech. De Veräin ass den 1. Mee 1919 gegrënnt ginn.
D'Éischt Seniorsekipp ass 2007/08 am zweete Bezierk vun der Zweeter Divisioun, d'Dammenekipp huet 2006/07 Éischt Liga gespillt.
Chester City FC
Chester City FC (Spëtznumm The Blues) ass en englesche Foussballveräin an der Stad Chester. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System. De Veräi spillt seng Heemspiller am Saunders Honda Stadium am Weste vun Chester.
De Veräi gouf 1885 gegrënnt. Um Enn vun der Saison 1988/89 war de Veräin op der 8. Plaz an der Third Division, der deemoleger drëtthéchster Spillklass am englesch Foussball Lige System, wat e Rekord fir de Veräin duerstellt.
Um Spaweck
Offiziell Websäit vun Chester City FC
.vn
.vn ass den Nationalen Top-Level-Domän vum Vietnam
NGC 1379
Den NGC 1379 ass eng Galaxis am Stärebild Fornax. Den NGC 1379 huet eng visuell Magnitude vu +10,90 mag an eng Wénkelausdehnung vun 2,4' × 2,3'. Se gouf de 25. Dezember 1835 vum britteschen Astronom John Herschel entdeckt.
Canton de Pré-en-Pail
De Canton de Pré-en-Pail ass eng fréier franséisch administrativ Andeelung am Arrondissement Mayenne, am Departement Mayenne an de Pays de la Loire.
18. Juli
Den '''18. Juli''' ass den 199. Dag vum Joer (200. am Schaltjoer) am Gregorianesche Kalenner.
Jean Flammang
Et gëtt verschidde Leit déi Jean Flammang heeschen:
Amerikaneschen Onofhängegkeetskrich
Den Amerikaneschen Onofhängegkeetskrich gouf vu 1775 bis 1783 tëscht den 13 Kolonie vun Nordamerika an hirer Metropol, Groussbritannien, ausgedroen.
.vu
.vu ass den Nationalen Top-Level-Domän vun Vanuatu
Amerikaneschen Onofhängegkeetskrich
D'Englänner hunn d'amerikanesch Kolonisten, déi sech erhuewen hunn « insurgents » oder och « New England Patriots » gedeeft. Den amerikaneschen Onofhängegkeetskrich gëtt als een Aspekt vun der Amerikanescher Revolutioun gezielt, déi de Vereenegte Staaten erlaabt huet, d'Autonomie z'erreechen, a republikanesch Institutiounen opzebauen. Als wichtege Grënnungsdatum vun der Geschicht vun dësem Land huet de Krich zanter 1777 aner europäesch Groussmuechte mat eragezunn, bei deene Frankräich eng grouss Roll gespillt huet.
De Krich goung mam Traité vu Paräis am Joer 1783 op en Enn, deen d'Onofhängegkeet vun de Vereenegte Staate vun Amerika unerkannt huet. 70.000 Loyalisten hunn nom Krich missen d'Land verloossen, déi meescht sinn a Kanada oder Groussbritannien ausgewandert, oder an d'brittesch Kolonië vun der Karibik.
Hippokren
An der griichescher Mythologie ass Hippokren eng Quell op der Biergketten Helikon, déi der Seechen no doduerch soll entstane sinn, datt d'Päerd Pegasus, op deem de Bellerophont geridden ass, se soll duerch e Stouss mat engem Houf fräigeluecht hunn.
Thermesch Energie
Thermesch Energie ass d'Energie, déi an der ongeuerdneter Beweegung vun den Atomer oder Moleküller vun enger Substanz gespäichert ass.
Amerikaneschen Onofhängegkeetskrich
D'Originne vum Sträit mat der Metropol
Op wirtschaftlechem Plang hunn d'amerikanesch Kolonisten - besonnesch d'Händler aus New England - d'Handelspolitik vu Groussbritannien kritiséiert: eng grouss Partie vu Wueren, dorënner den Téi, duerften nëmme vun englesche Schëffer transportéiert ginn, déi dorop e Monopol haten. Ausserdeem waren verschidden Industrien an de Kolonië verbueden, wat si gezwongen huet, déi Wueren aus dem Mammeland z'importéieren.
D'Onofhängegkeetsbeweegung gouf an enger éischter Phas vum Samuel Adams an Thomas Jefferson ugefouert. Et koum zu e puer Opstänn an der Stad Boston. Nom éischte Boykott 1770 koum et 1773 zu der sougenannter Boston Tea Party. Zum definitive Broch koum et bei der Reunioun vun de Representante vun de Kolonië beim Kongress vu Philadelphia am Joer 1774, an deem all d'Kolonien den Handel mat England refuséiert hunn. 1775 huet de Kinnek Georges III. en totalen Handelsembargo géint Nordamerika decidéiert. D'Kolonisten déi net loyal waren, goufen als Rebellen ugesinn, an de 4. Juli 1776 huet de Kongress d'Onofhängegkeetserklärung vun den 13 nordamerikanesche Kolonien adoptéiert.
D'Kontrahenten
Vum 4. Juli 1776 un, also dem Dag wou sech d'Kolonie fir onofhängeg erkläert hunn, haten d'Awunner d'Wiel wie si géifen ënnerstëtzen. Déi Leit, déi fir d'Onofhängegkeet waren, goufen « Americans » oder « Patrioten » oder och nach « Kongressisten » genannt. D'Géigner vun der Onofhängegkeet goufe « Loyalisten » oder och nach « Männer vum Kinnek » genannt. De Kongress hat tëscht 40-45 % vun der Bevëlkerung op senger Säit. 15-20 % vun der Bevëlkerung waren dem Kinnek trei bliwwen. Verschidde Leit (virun allem an North- a South Carolina hunn d'Fronte gewiesselt, anerer sinn neutral bliwwen. D'Loyalisten hate bis zu 50.000 Zaldoten an de Krichsjore fir de britteschen "Empire" z'ënnerstëtzen. Sou war den Amerikaneschen Onofhängegkeetskrich net nëmmen e Krich géint d'Metropol mä zur selwechter Zäit och e Biergerkrich tëscht Loyalisten a Patrioten.
Um Ufank haten d'Patriote keng Arméi mä nëmme Milizen. De Kontinentalkongress huet den George Washington ass Chefkommandant vun der kontinentaler Arméi, déi duerno d'US Army ginn ass, ernannt. Och wa méi wéi 250.000 Männer zur Verfügung stoungen, ass d'Arméi ni iwwer 90.000 Männer erausgaangen, an de Washington hat den direkte Kommando nëmmen iwwer eng 17.000 Leit. Ausserdeem war d'amerikanesch Arméi bei wäitem net sou organiséiert wéi déi brittesch.
Groussbritannien hat net genuch Leit fir géint d'Rebellioun virzegoen an hinne stounge knapps 50.000 Mann zur Verfügung, wou och d'däitsch Sëldner aus Hessen an amerikanesch Loyalisten derbäi waren. Nom Siwejärege Krich waren d'Leit net begeeschtert, nees zu de Waffen ze gräifen, an et war net einfach eng Arméi op d'Been ze stellen. D'Britte sinn dovun ausgaangen, datt déi amerikanesch Truppen nëmmen desorganiséiert Rebelle waren, an datt eng decisiv Victoire dem Ganzen en Enn géif setzen.
D'Afroamerikaner hunn um Krich op béide Säite matgemaach. Si hu sech an der amerikanescher Miliz engagéiert, woubäi dat de Kolonisten aus dem Süde wéineg gepasst huet, well si net gär gesinn hunn, datt hir Sklave Waffen droen. Ëm déi 5.000 Afroamerikaner hunn op der Säit vun de Patriote matgekämpft. Am November 1775 huet de Gouverneur vu Virginia, de Lord Dunmore de Sklave versprach, datt si géife fräikommen, wa si sech an der brittescher Arméi géifen engagéieren. Am Joer 1779 huet de Sir Henry Clinton en änlecht Gesetz fir d'Regioun vun New York erausginn. De gréissten Deel vun de Sklaven huet als Aarbechter oder Mecanicien geschafft. Iwwer d'Hallschent ass un Epidemië wéi de Waasserpouken, vun deenen d'Englänner betraff waren, gestuerwen. Och wann et d'Versprieche vu verschiddenen englesche Gouverneure gouf, ass d'Majoritéit vun de Sklaven net fräi komm. Op patriotescher Säit ware Sklaven, déi d'Fräiheet kruten, méi heefeg.
Am Verlaf vum Krich hu sech d'Amerikaner Hëllef vu Bausse gesicht, fir den Englänner Meeschter ze ginn. Si hu bei de franséische Kanadier ugeklappt, déi awer am Kader vum Quebec Act refuséiert hunn, an der brittescher Kroun trei bliwwe sinn. Nodeem d'Britten eng Néierlag bei Saragota 1777 hu missen astiechen, ass Frankräich op der Säit vun den Amerikaner an de Krich agetrueden.
Krich an den nërdleche Kolonien (1775-1779)
Am August 1776 hunn d'Britten New York eruewert. De Washington konnt no enger Partie Néierlagen am Dezember an der Schluecht vun Trenton, d'Situatioun vun de "Rebellen" stabiliséieren. Déi heemlech franséisch Ënnerstëtzung vun den Amerikaner mat Waffen, ënner der Matwierkung vum Beaumarchais, zanter 1776 huet eng wichteg Roll gespillt. Am September 1777 hu brittesch Truppe Philadelphia besat, mä mat der Victoire zu Saragota konnt d'amerikanesch Arméi de Laf vum Krich an eng aner Richtung dréinen.
Obscho si zu Saragota gewonnen haten, war d'militäresch Lag vun der amerikanescher Arméi am Wanter 1777/78 ganz schlecht. D'amerikanesch Milize sinn duerch de Manktem u Verfleegung, Suen a Kleedung nees Heem gaangen. D'Kontinentalarméi war zu deem Zäitpunkt an engem ganz schlechten Zoustand. Si huet nëmmen nach aus knapps 5.000 Mann bestanen. Eenheetlech disziplinaresch an déngschtlech Strukture gouf et praktesch net. Zu deem Zäitpunkt huet sech de Washington op Valley Forge, baussent dem britteschen Aflossberäich, zeréckgezunn.
Do gouf d'Ausbildung vun den Truppe forcéiert, wat e wichtege Faktor fir d'Victoire vun den Amerikaner war, a woubäi de Friedrich Wilhelm vu Steuben eng wichteg Roll gespillt huet. De Steuben huet d'Arméi am Lager vu Valley Forge, als Generolmajouer a Generalinspekter taktesch an operativ opgebaut. Hien huet fir Disziplin an Organisatioun gesuergt, a war zäitweileg Chef d'État major vum George Washington. Bis 1784 ass de Steuben Generalinspekter vun der Arméi bliwwen.
D'Verbesserunge vum Steuben an der amerikanescher Arméi hu sech den 18. Juni 1778 an der Schluecht vu Monmouth gewisen. D'Truppe kruten d'Gefill, datt si den Englänner och an enger oppener Schluecht gewuess wieren.
D'Britten an hir Alliéiert hunn ënner der Zerspläiterung vun hirer Arméi an ënner engem Ravitaillementsproblem gelidden, déi sech nodeem Frankräich 1778, Spuenien 1779 an Holland 1780 an de Krich op amerikanescher Säit agetruede waren, verschäerft hunn. De Konflikt gouf elo och um Mier ausgedroen a besonnesch Frankräich huet vill Truppen an déi Nei Welt geschéckt.
Lexington, 19. Abrëll 1775
D'Feindséilegkeeten tëscht de britteschen Hären an den amerikanesche Koloniste si bei Lexington a Concord, Massachusetts, eskaléiert, wéi brittesch Truppen, déi vu Boston koume fir e Lager vu Rebellen auszehiewen, den 19. Abrëll 1775 vun dëse gestiermt an ëmzéngelt goufen.
Ticonderoga, 10. Mee 1775
Gläichzäiteg gouf en Ugrëff op de Fort Ticonderoga am Champlainséi geplangt. De Fort Ticonderoga war vu strateegescher Bedeitung, well et do grouss Reserve vu Waffen, Munitioun an anere Versuergungsgidder gouf, a seng Kanounen e grousse Beräich ofgedeckt hunn. Den 10. Mee huet den Ugrëff ugefaangen: 80 Mann aus New England, ënner dem Ethan Allen vu Vermont an dem Benedict Arnold aus dem Connecticut hunn de Fort mat senger klenger Besatzung vu 40 Mann iwwerdubbert, an déi hu sech erginn. Deen Erfolleg huet d'Moral vun de "Rebelle" gestäerkt, an déi zwéi Cheffe motivéiert. Den 12. Mee huet den Allen Crown Point eruewert, wärend den Arnold vum 16. Mee un, zäitweis konnt Saint-Jean-sur-Richelieu, e Fort op kanadeschem Territoire besetzen. Déi 100 Kanoune vun Ticonderoga goufen ënner der Opsiicht vum Generolmajouer Henry Knox iwwer Land direkt bei d'Arméi vum George Washington geschéckt, fir hie bei der Belagerung vu Boston z'ënnerstëtzen.
Boston, 17. Juni 1775 - 17. Mäerz 1776
An der Nuecht vum 16. op de 17. Juni sinn eng Ronn 1.200 Mann vun der Belagerung weider zum Isthmus vun Charlestown gezunn, deen hinnen en Iwwerbléck iwwer d'Stad erméiglecht huet, a si hunn hire Quartier um Breed's Hill opgeschloen. 2.200 brittesch Zaldoten ënner dem Kommando vum Generalmajor William Howe goufen de Moien drop ageschëfft, an hunn den Hiwwel gestiermt. An der Schluecht, déi fälschlecherweis den Numm Schluecht vu Bunker Hill krut, konnt d'Siidlertrupp no dräi Stuermugrëffer zeréckgeschloe ginn. Mat zesummen 1.000 Doudegen a Blesséierten hunn d'Britte méi wéi duebel souvill Verloschter wéi hir Géigner missen astiechen. Allerdéngs haten d'Amerikaner an der Tëschenzäit hir Truppen och op 3.000 Mann erhéicht. Et sollt déi eenzeg gréisser Kampfhandlung wärend der Belagerung vu Boston bleiwen. De Generol Washington huet den 3. Juli 1775 formell de Kommando iwwer d'Truppe bei Boston iwwerholl, an huet sech ëm eng Verstäerkung vun den Truppe gekëmmert. Bis zum Mäerz 1776 hat hien eng Arméi vu 14.000 Mann op d'Bee gestallt. De 4. Mäerz huet hien an enger Blëtzaktioun d'Dorchester Heights a kuerz duerno och Nook's Hill ugegraff, fir do d'Artillerie opzestellen. Den Howe huet erkannt datt seng Situatioun ëmmer méi schlecht ginn ass, an huet vum 17. Mäerz un, d'Stad evakuéiere gelooss. Hien ass zesumme mat sengen 9.000 Mann de 26. Mäerz op Halifax gezunn.
Québec, 28. August 1775 - Juli 1776
Am Juni 1775 hat de Kontinentalkongress all Militäraktioun géint Kanada erlaabt. An dëser Entscheedung louch d'Hoffnung, d'Britte mat Hëllef vun de Fransousen, déi de gréissten Deel vum kanadeschen Territoire fir sech beusprocht hunn, aus Nordamerika ze verdreiwen, a Kanada als 14. Kolonie bäizekréien. Ausserdeem war de Kongress gewuer ginn, datt de brittesche Kommandeur a Kanada am Gaang war, nei Truppen zesummenzestellen, fir New York unzegräifen. No dësem Beschloss vum Kongress koum et zu enger Invasioun vu Kanada am Hierscht 1775. De Benedict Arnold, dee vu Cambridge, Massachusetts aus ugegraff huet, huet seng 1.100 Männer iwwer de Maine op de Kennebec brénge gelooss. Wéi hien den 8. November zu Québec ukoum, hat hien nach 650 Männer bei sech. Do sollt hien op de Richard Montgomery waarden, deen de Kommando am Fort Ticonderoga iwwerholl hat. De Montgomery ass laanscht de Champlainséi eropkomm, an huet de 17. September ugefaange Saint-Jean-sur-Richelieu ze belageren, wat den 2. November gefall ass. Dat war e wichtege Schrëtt, deen eng amerikanesch Besatzung vum Québec méiglech gemaach huet. Den 3. Dezember ass hie beim Arnold ukomm, deen awer mëttlerweil nëmmen nach 300 Männer hat, a sou ass et grad emol duergaangen, fir Montréal ze befestegen.
Fir déi zwéi Kommandanten huet sech e weidere Problem gestallt. Déi meescht Zaldote ware Fräiwëlleger, deenen hir Kontrakter Enn 1775 auslafe géifen. An hirer Verzweiwlung hu si an der Nuecht vum 30. op den 31. Dezember ugegraff, mä haten awer keen Erfolleg. D'Verloschter op amerikanescher Säit louche bei ëm déi 100 Doudeger a 400 Gefaangen, woubäi de Montgomery och an där Schluecht gefall ass. D'Belagerung konnt nach bis zum Fréijoer 1776 gehale ginn, duerno goufen d'Koloniste vun de Britten nees zeréck bis op de Champlainséi gedréckt.
Long Island, 26. - 29. August 1776
Nodeem d'Britte Boston hu misse raumen, ass de Washington mat senger Arméi, déi knapps méi wéi eng Miliz war, direkt Richtung New York weidergezunn, well hien do en Ugrëff vun der Kroun op dësem strateegesche Punkt erwaart huet. Am Juli an am August 1776 huet de Generol Howe mat der Ënnerstëtzung vun der Flott vu sengem Brudder dem Admirol Richard Howe 32.000 brittesch an hessesch Beruffszaldoten op Staten Island bruecht. An där Zäit konnt de Washington 20.000 ontrainéiert Zaldote vum Kongress a Milizzaldote versammelen, an huet op Manhattan Island schwéier Befestegunge baue gelooss. D'Hallschent vu sengen Truppen huet hien an déi nei Befestegungsanlagen op de Brooklyn Heights geschéckt, an huet Manhattan dem Generolmajouer Israel Putnam iwwerlooss. Tëscht dem 22. a 25. August hunn 20.000 vum Howe senge Männer Staten Island an der Nuecht gestiermt an duerno d'Kontinentaltruppe vu lénks flankéiert. Den Howe huet sech dunn awer entscheet, dem Sullivan an de Réck ze falen, wat him och gelongen ass. D'amerikanesch Truppe konnte sech gréisstendeels op Manhattan zeréckzéien an d'Verloschter goufen op 300-400 Doudeger an 1.200 Gefaangener geschat.
Trenton, 26. Dezember 1776
No der Victoire op Long Island sinn déi héichmotivéiert Britte weider op Manhattan gelant, wat de Washington zu engem Réckzuch no Norde gezwongen huet. Wéi d'Forte Washington a Lee op der anerer Säit vum Hudson River am November 1776 un d'Englänner verluer goufen, huet sech de Washington weider queesch duerch New Jersey zeréckgezunn, wärend den Howe hie verfollegt huet. De Washington konnt mat 3.000 Mann iwwer den Delaware River no Pennsylvania entkommen. Doropshin hunn den Howe a seng Männer hir Wanterquartéieren zu New York ageriicht, hunn awer zum Beispill Newport, Rhode Island souwéi aner Stied an New Jersey befestege gelooss. De Washington huet am Dezember 1776 en Iwwerraschungsugrëff op déi 1.400 hessesch Truppen zu Trenton decidéiert, fir d'Moral vu sengen Truppen ze hiewen. Vun de 7.000 Reservisten, déi hien zur Verfügung hat, huet hien 2.400 iwwer de Floss Delaware, dee bal komplett zougefruer war, an d'Géigend vun Trenton brénge gelooss. D'Stad selwer gouf de 26. Dezember um 8 Auer moies duerch zwou Kolonnen ugegraff. D'Hessen, déi net dorop virbereet waren, hu sech no annerhallwer Stonn erginn. Allerdéngs konnten eng 400 vun hinnen op Bordentown, New York, flüchten.
Princeton, 3. Januar 1777
No dem Coup zu Trenton ass de Washington mat sengen hessesche Gefaangenen nees iwwer den Delaware a Pennsylvania gezunn. Allerdéngs hat hien um Enn vum Joer Angscht, net genuch Zaldoten ze hunn, an huet zu Trenton eng Sträitmuecht vu knapps 2.500 Mann agesammelt. Wat hien net wousst war, datt de brittesche Generalmajor Charles Cornwallis him gefollegt war, an dësen huet mat 6.000 brittesche Beruffszaldoten Trenton gestiermt. Den 2. Januar 1776 stoung de Washington mam Réck zum Delaware, well hie sech op den Assunpink Creek zeréckgezunn hat. De Cornwallis huet net direkt ugegraff, wat den Amerikaner d'Méiglechkeet ginn huet, sech an der Nuecht vum 2. op den 3. Januar iwwer eng Niewestrooss zeréckzezéien. Nodeem si no Norden a Süde geflücht waren, hu si eng Kolonn vu britteschen Zaldoten ënner dem Charles Mawhood ugegraff, déi Richtung Cornwallis ënnerwee waren. Dem Mahwood seng Zaldote konnten eréischt verdriwwe ginn, wéi de Washington mat sengem Batailloun bei de Kolonisten ukomm war. De Mahwood konnt sech op Morristown an New Brunswick zeréckzéien. Hien hat 86 Verloschter ze bekloen. De Washington huet sech och nees zeréckgezunn, an zwar an d'Hiwwelen ëstlech vun New Brunswick, déi duerch hir vill Bëscher e gudde Schutz géint d'Britte gebueden hunn. Hei huet hie säi Wanterquartier ageriicht, wat de Generol Howe bemierkt huet, mä et war him onméiglech, all Punkte vun deenen déi de Washington hätt kënnen ugräifen, ofzedecken, a sou huet och hie sech op New Brunswick zeréckgezunn.
Saratoga, 30. Juli - 17. Oktober 1777
Déi brittesch Strategie vum Joer 1777 huet zwee Ziler verfollegt. New England sollt mat engem Sichelschnëtt vu Kanada den Hudson erof op Albany vun enger Trupp vun den anere Kolonien ofgetrennt ginn, wärend eng aner Grousseenheet, déi vun New York aus no Norde virrécke sollt, d'Ëmklamerung vervollstännegen an d'kanadesch Truppe verstäerke sollt. Als Zweet haten d'Britte wëlles, Philadelphia anzehuelen, well do de Sëtz vun der Revolutiounsregierung war.
De Feldzuch vun de Britten huet mat enger Beweegung vun zwou Arméie vu Kanada aus ugefaangen, dee vun New York aus gouf vum Generalmajor John Burgoyne geleet, deem seng Mannstäerkt sech aus 7.500 Britten an ongeféier 400 Indianer zesummegesat huet. Dës Sträitmuecht ass iwwer de Champlainséi virgestouss, an huet 2.500 Kontinentaltruppen a Milizeenheete gezwongen, Ticonderoga de 27. Juni z'evakuéieren. Och aner amerikanesch Eenheeten, ënner dem Gesamtkommando vum Schuyler, hu sech no Süden zeréckgezunn. Dobäi konnte si déi schwéier brittesch Eenheete bremsen, well si selwer liicht bewaffent méi séier viru komm sinn.
Eng vun de kanadeschen Eenheeten huet aus 700 Beruffszaldoten a knapps 1.000 Indianer bestanen a stoung ënner dem Barry St. Leger. Déi Arméi huet sech vum Fort Oswego um Ontarioséi aus no Oste beweegt, an ass den 2. August am Mohawk-Dall ukomm. Eigentlech wollte si sech dem Burgoyne uschléissen, mä hunn awer d'Taktik missen änneren, wéi si vun 950 Kolonisten ënner dem Arnold ugegraff goufen. De Burgoyne ass weider Richtung Albany gezunn. Vum 13. op de 14. September ass de Burgoyne iwwer den Hudson bei Saragota gaangen. An der Tëschenzäit hat de Gates, deen de Schuyler den 19. August beim Kommando iwwer d'nërdlech Truppen ofgeléist hat, seng Arméi op 7.500 Männer opgestockt. De Burgoyne wollt Albany nach virum Wanter erreechen, an et koum zu enger Schluecht bei de Bemis Heights. D'Amerikaner hunn de Poste missen opginn, mä d'Britten hate schwéier Verloschter ze bekloen a sou konnten d'Amerikaner op den Hiwwele bleiwen. De 17. Oktober huet de Burgoyne kapituléiert.
Brandywine, 11. September 1777
Déi brittesch Entreprise fir Philadelphia z'erueweren, ass Enn Juli 1777 un d'Rulle komm. Ënner dem Kommando vum Howe si 15.000 Zaldote vun New York aus op den Head of Elk (haut Elkton am Maryland geseegelt, wou hir Landung e Mount méi spéit de 25. August ofgeschloss war. An der Tëschenzäit hat de Washington mat sengen 11.000 Zaldoten eng schwéier befestegt defensiv Position um Chad's Ford op der Ostsäit vum Brandywine Creek eruewert. Den Howe huet de Washington den 11. September 1777 ugegraff, andeems hien dem Generol Cornwallis den Uerder ginn hat, d'amerikanesch Zaldoten op der rietser Flank unzegräifen, wärend d'hessesch Zaldoten um aneren Ufer d'Truppen aschüchtere sollten. D'Zaldote vum amerikanesche Generol Nathanael Greene konnten awer verhënneren, datt d'Arméi komplett agekreest gouf. No der Schluecht hu sech d'Amerikaner op Chester zeréckgezunn, nodeem si knapps 1.200 Zaldote verluer haten.
Monmouth, 28. Juni 1778
Nom Ofschloss vum amerikanesch-franséischen Traité de 6. Februar 1778 hunn d'Britte sech ausser mat de Kolonisten och nach mat der franséischer Flott ausenaner ze setzen. De Generol William Henry Clinton, deen den Howe den 8. Mee vu sengem Kommando iwwer Amerika entbonnen hat, huet decidéiert, de gréissten Deel vu sengen Truppen, déi zu Philadelphia stationéiert waren, méi no un d'Küst ze réckelen, well et vun do aus méi einfach war, mat der englescher Flott a Kontakt ze bleiwen. 10.000 Mann hu sech duerch New Jersey op de Wee Richtung New York gemaach. De Washington huet säi Lager opgeléist, a mat zirka 13.500 Zaldoten d'Britte verfollegt. D'Amerikaner hunn d'brittesch Kolonne bei Monmouth Courthouse (haut Freehold, New Jersey) ugegraff. Aus net vollstänneg opgekläerte Grënn huet den amerikanesche Generol Lee fréi Virdeeler vun der Schluecht net ausgenotzt, an huet den Uerder fir e Réckzuch ginn. De Washington huet d'Kommando mat eegene Verstäerkungen iwwerholl. Dëst huet dem Clinton Mutt gemaach, mat senger Haaptarméi unzegräifen. D'Schluecht huet bis an d'Owesstonne gedauert, ouni datt sech eng Krichspartei zeréckgezunn huet. Wéi et däischter war, konnten d'Britten op Sandy Hook flüchten, vu wou aus si mam Schëff weider op New York City komm sinn. Dem Washington seng Arméi ass weider Richtung Norde gezunn an huet bei White Plains Stellung bezunn.
En internationale Krich (1778-1783)
1778 ass aus der Rebellioun vun de Kolonië vun Nordamerika en internationale Krich ginn. Frankräich huet eng Allianz mat de Kolonisten de 6. Februar 1778 ënnerschriwwen, a Spuenien ass als Alliéierte vu Frankräich am Juni 1779 an de Krich gezunn. Am Géigesaz zu de Fransousen hunn d'Spuenier awer d'Amerikanesch Onofhängegkeet net unerkannt, aus Angscht an hire Kolonië kéinten déi selwecht Iddien opkommen. Och Holland huet sech 1780 an de Konflikt agemëscht. Dës dräi Länner hate scho virdrun ëmmer nees eng finanziell Ënnerstëtzung un d'Amerikaner geschéckt, an der Hoffnung, d'brittesch Muecht ze schwächen.
Savannah, 29. Dezember 1778 / 16. September - 10. Oktober 1779
An der éischter Schluecht ass eng brittesch Expeditiounsträitmuecht ënner dem Generol Robert Howe an engem Abschnitt vum Savannah River net wäit vun der Stad mam selwechten Numm gelant, an huet d'Stad ageholl. D'Joer drop ass dem d'Estaing seng franséisch Flott aus der Karibik zeréckkomm, an huet Truppen op Beaulieu bruecht, 14 Meile südlech vu Savannah. Nodeem d'Virbereedungen ofgeschloss waren, hunn eng knapps 1.500 Amerikaner ënner dem Generol Benjamin Lincoln a 5.000 Fransousen déi 3.200 Britten an der Stad belagert. Si goufen allerdéngs zeréckgeschloen.